Ճանապարհաշինություն 2013թ.

Տավուշի մարզն ընդգրկում է 152.6կմ միջպետական նշանակության, 459.6 կմ հանրապետական նշանակության / որից 282.6 կմ ՀՀ տրանսպորտի և կապի նախարարության ենթակայության, 177 կմ-ը՝ մարզի ենթակայության/, 189 կմ տեղական նշանակության /մարզի ենթակայության/ ընդհանուր օգտագործման ավտոմոբիլային ճանապարհներ:

2013թ. ՀՀ պետական բյուջեով միջպետական և հանրապետական նշանակության ավտոճանապարհների ձմեռային, ընթացիկ պահպանության և շահագործման աշխատանքների իրականացման համար նախատեսվել է 472.3 մլն դրամ գումար: Նշված ծրագրի շրջանակներում ՀՀ տրանսպորտի և կապի նախարարության պատվիրատվությամբ իրականացվում է 375.1 կմ երկարությամբ ավտոճանապարհների ձմեռային պահպանության աշխատանքներ և նույն նշանակության 366.1 կմ ավտոճանապարհների ընթացիկ պահպանության աշխատանքներ:

2013թ. ՀՀ պետական բյուջեով Տավուշի մարզի մարզային նշանակության ավտոմոբիլային ճանապարհների ձմեռային, ընթացիկ պահպանության և շահագործման աշխատանքների համար նախատեսվել է 72.858 մլն. դրամ գումար: Նշված ծրագրի շրջանակներում Տավուշի մարզպետարանի պատվիրատվությամբ իրականացվում է 135.05 կմ երկարությամբ ավտոճանապարհների ձմեռային պահպանության աշխատանքներ և նույն նշանակության 45.3 կմ ավտոճանապարհների ընթացիկ պահպանության աշխատանքներ:

**2013թ. ՀՀ պետական բյուջեով իրականացվում է.**

Մ-16 Մ-4-Ոսկեպար-Նոյեմբերյան-Մ-6 /գ.Սևքարի հատված/ միջպետական նշանակության ավտոճանապարհի կմ 5+100-կմ5+530 հատվածի փլուզված հողապաստառի վերականգնման աշխատանքներ` 18,454 մլն դրամ արժեքի սահմաններում: Աշխատանքներն իրականացրել է <Իջևանի ՃՇՇ> ՓԲԸ-ն:

Հ-236 Մ-16-Ն.Ծաղկավան հանրապետական նշանակության ավտոճանապարհի սողանքային տեղամասի վերականգնման աշխատանքներ` 29.532 մլն դրամ արժեքի սահմաններում: Ավտոճանապարհի սողանքային տեղամասի վերականգնման աշխատանքների համար` կառուցվող նոր ճանապարհահատվածի օտարման գոտում իրացման ենթակա տարբեր նշանակության հողատեսքերին, շենք-շինություններին պատճառվող վնասների համար համայնքի բնակիչներին կտրամադրվի համապատասխան փոխհատուցում: Նշված գործընթացն ապահովելուց հետո Իջևանի ՃՇՇ ՓԲԸ-ի կողմից կիրականացվի շինարարական աշխատանքները:

Իջևանի Մայիսի 28-Ս.Օհանյան փողոցների վերանորոգման աշխատանքներ` 783.0 մլն դրամ արժեքի սահմաններում: 2013թ. ծրագիրը դադարեցվել է:

Գանձաքար համայնքի ներհամայնքային 1.0 կմ երկարությամբ ավտոճանապարհի վերանորոգման աշխատանքներ` 118.619 մլն դրամ արժեքի սահմաններում: Աշխատանքներն իրականացնում է <Իջևանի ՃՇՇ> ՓԲԸ-ն: Աշխատանքների ավարտման փուլ: